માલિકીને કારણે આ ઝમેલો છે. એને લઈને જ પૈસાનું મહત્ત્વ થયું છે. પૈસાને મહત્ત્વ અપાયું તેને કારણે જ ગામડામાંથી પ્રેમ ગાયબ થાય છે. યશોદા ને કૃષ્ણ વચ્ચે આ વિવાદ ચાલતો હતો. યશોદા કહેતાં; ‘માખણ મથુરા જઈ વેચવું.’ કૃષ્ણ કહેતા; ‘ના , ગામમાં જ ખાવું જોઈએ.’ યશોદા કહેતા; ‘માખણ વેચવાથી પૈસા મળશે.’ કૃષ્ણ કહેતા; ‘મથુરામાં પૈસા છે, તેમ કંસ પણ છે. મથુરાના પૈસાનો લોભ રાખીશું તો કંસનું રાજ્ય માન્ય કરવું પડશે.’ ભારતમાં જો પ્રેમ કાયમ રાખવો છે તો પૈસાથી મુક્ત થઈ ગામેગામ ગ્રામસ્વરાજ સ્થાપવું પડશે.